Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: a 31/2003. (XII. 17.) OM rendelethez
Paragraph Index: 1231

5. A képzés fõbb tanulmányi területei 5.1. Polgári és kereskedelmi jog: legalább 35, legfeljebb 45 kreditpont. E tanulmányi terület keretében biztosítani kell, hogy a hallgató ismereteket szerezzen: — a világ jelentõsebb jogrendszereirõl (tipizálás, általános jellemzés), — az adásvétel általános szabályain túl a nemzetközi adásvételi szerzõdésrõl szóló ENSZ Egyezmény alapvetõ kérdéseirõl, — a legfontosabb jogrendszerek (német, osztrák, svájci, francia, angolszász stb.) szerzõdésekre vonatkozó szabályairól, — kapcsolódó jogterületként a nemzetközi fuvarozás, szállítmányozás, biztosítás, vám-, deviza- és tõzsdejog területén, — a külkereskedelmi igazgatás, a piacvédelem és a választott bíráskodás területén. 5.2. Nemzetközi (gazdasági) kapcsolatok joga: legalább 35, legfeljebb 45 kreditpont. E tanulmányi terület keretében fel kell dolgozni: — a nemzetközi magánjog fõbb intézményeit összehasonlító jelleggel, — a GATT és az ENSZ más szakosított gazdasági szervezeteire vonatkozó anyagot, — az európai integrációra való felkészülés részeként az EK kereskedelmi jogát, az EK-val kötött társulási szerzõdést, — a külkereskedelmi tevékenységgel kapcsolatos külföldi adójogi és beruházásvédelmi kérdéseket, — nemzetközi pénzügyi ismereteket, ideértve a nemzetközi fizetéseket és a szerzõdések pénzügyi biztosítékait is. 5.3. Nemzetközi kereskedelmi jogi ismeretek: legalább 25, legfeljebb 35 kreditpont. E tanulmányi terület keretében elõadás és gyakorlati foglalkozások formájában részletesen fel kell dolgozni az egyes kereskedelmi szerzõdések megkötésére és lebonyolítására vonatkozó ismereteket. E terület részletes szakmai tartalmát az intézményi tantervek határozzák meg.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes